# Priručnik za Konsolu

Džonatan Singer &Jonathan.Singer.mail;
Kurt Hindenburg &Kurt.Hindenburg.mail;
Robert Najt &Robert.Knight.mail;
Kurt Hindenburg &Kurt.Hindenburg.mail;
Valdo Bastijan &Waldo.Bastian.mail;
Majk Mekbrajd &Mike.McBride.mail;
Dragan Pantelić

    falcon-10@gmx.de

prevod
2000 2001 2002 Džonatan Singer
2005 2008 2009 2010 2011 2014 2016 2017 Kurt Hindenburg
&FDLNotice;
28. 1. 2017.
Programi KDE‑a 17.04

Konsole je KDE‑ov emulator terminala.

KDE Konsole kdebase komandna linija terminal CLI

## Uvod

### Šta je terminal?

Konsole je X emulator terminala (često i samo terminal, ili školjka). Emulira sučelje komandne linije u prozoru sa čistim tekstom.

Konsole obično izvršava komandnu školjku, program koji izvršava naredbe koje unosite. Koja će to biti školjka zavisi od postavki vašeg naloga. Više o toj školjci, kako da je podesite i koristite, možete naći u dokumentaciji operativnog sistema.

### Prepis

Konsole koristi koncept prepisa da omogući korisniku pregled prethodno proizvedenog izlaza. Prepis je podrazumevano uključen i postavljen da pamti 1000 redova izlaza povrh trenutno prikazanih na ekranu.

Redovi teksta koji otklize izvan vrha ekrana mogu se pregledati pomeranjem klizačke trake nagore, okretanjem točkića miša, prečicom Shift PageUp (za pomeranje unazad), Shift PageDown (za pomeranje unapred), Shift strelica gore (za jedan red nagore) i Shift strelica dole (za jedan red nadole).

Shift PageUp i Shift PageDown pomeraju ili pola stranice ili celu stranicu, što se može odrediti pod jezičkom Klizanje u prozoru postave profila (Podešavanje Uredi tekući profil...).

### Profili

Profili dopuštaju korisniku da brzo i lako automatizuje izvršavanje uobičajenih naredbi. Neki primeri:

- `ssh` na drugi računar

- pokretanje IRC sesije

- `tail` za nadgledanje fajla

Svi novi i izmenjeni profili upisuju se u korisnikovu domaću fasciklu pod `$`XDG_DATA_HOME`/konsole`.

Postupak stvaranja novog profila:

1. Kliknite na stavku menija Podešavanje Upravljaj profilima...

2. Kliknite na dugme Novi profil....

3. Popunite prvi unos imenom. Ono će se prikazivati u meniju, i biti podrazumevana etiketa (umesto Školjka) kad pokrenete sesiju ovog tipa.

4. Unesite naredbu, tačno kao kad biste otvorili novu školjku i izvršili je. Za naš prvi gornji primer, mogli biste upisati ``ssh` administracija`.

5. Pod drugim jezičcima dijaloga, podesite izgled sesije. Za svaku sesiju možete podesiti drugačiji font, šemu boja, terminal ($`TERM`), i mnoge druge postavke.

6. Pritisnite dugme U redu. Nova sesija sada je dostupna u dijalogu Upravljaj profilima....

Svaki profil kome je popunjeno dato u meniju biće naveden po imenu u meniju Fajl Novi jezičak. Ako se prikazuje samo podrazumevani profil, podmenija neće biti.

### Dugmad miša

Ova sekcija opisuje upotrebu dugmadi miša za uobičajeni desnoruki redosled. Za levoruki redosled, razmenite ‘levo’ i ‘desno’ u daljem tekstu.

levo

  Svi klikovi levim dugmetom biće poslati programu svesnom miša koji se izvršava u Konsoli. Ako program reaguje na klikove mišem, Konsole na to ukazuje kursorom u vidu strelice. Ako ne, kursor je oblika uspravne crte.

  Držanje pritisnutog levog dugmeta i prevlačenje miša preko ekrana obeležiće potez teksta, ako program nije svestan miša. Obeleženi tekst pri prevlačenju se prikazuje izvrnutom bojom, radi vizuelnog odziva. Izaberite Kopiraj iz menija Uređivanje da biste kopirali obeleženi tekst u klipbord, radi dalje upotrebe u Konsoli ili drugom programu. Izabrani tekst takođe se može prevlačiti u saglasne programe: držite pritisnut taster Ctrl i prevucite tekst na željeno mesto.

  Znakovi novog reda normalno se umeću na kraju svakog izabranog reda. Ovo je najbolje za isecanje i nalepljivanje izvornog koda, ili izlaza određene naredbe. Za običan tekst, prelomi redova često nisu važni: nekada je pogodnije da tekst bude tok znakova koji se automatski ponovo formatira pri nalepljivanju u drugi program. Za izbor u režimu toka znakova, držite pritisnut taster Ctrl pri biranju.

  Držanje tastera Ctrl i Alt zajedno sa levim dugmetom miša biraće tekst po kolonama.

  Dvokliknite levim dugmetom da izaberete reč, a trokliknite da izaberete ceo red.

  Ako se pri obeležavanju dosegne gornja ili donja ivica oblasti teksta, Konsole kliza gore ili dole, izlažući još teksta iz bafera istorijata. Klizanje prestaje kad prestane kretanje miša.

  Pošto se pusti miš, Konsole pokušava da zadrži tekst u klipbordu vidljivim, održavanjem obeležene oblasti izvrnutom. Obeležena oblast vraća se u normalu čim se izmeni sadržaj klipborda, izmeni tekst unutar oblasti, ili klikne levim dugmetom.

  Za obeležavanje teksta u programu svesnom miša (na primer, Ponoćni komandir), pri kliktanju se mora držati pritisnut taster Shift.

srednje

  Pritisak srednjeg dugmeta nalepljuje tekst trenutno u klipbordu. Ako pritom držite pritisnut taster Ctrl, tekst se nalepljuje sa pridodatim novim redom. Ovo je zgodno za brzo izvršavanje nalepljenih naredbi, ali može biti i opasno, pa budite oprezni.

  Ako miš ima samo dva dugmeta, istovremeni pritisak i levog i desnog dugmeta simulira srednje dugme miša sa tri dugmeta.

  Ako srednje dugme ima i točkić, njegovo obrtanje u programu nesvesnom miša pomeraće Konsolinu klizačku traku.

desno

  Meni na desno dugme miša daje sledeće stavke:

  - Kopiraj

  - Nalepi

  - Pri izabranom tekstu, podmeni Potraži „<tekst>“ pomoću sa spiskom poželjnih veb prečica i opcijom za njihovo podešavanje.

  - Otvori menadžer fajlova

  - Postavi kodiranje

  - Očisti prepis

  - Podesi prepis...

  - Prikaži traku menija, samo kada je traka menija sakrivena.

  - Promeni profil

  - Uredi tekući profil...

  - Zatvori jezičak

  U programu svesnom miša, za dobijanje iskačućeg menija držite taster Shift pri pritisku desnog dugmeta.

### Prevlačenje

Ako prevučete fajl, fasciklu ili URL na Konsolin prozor, pojaviće se kontekstni meni sa ovim radnjama:

Kontekstni meni pri prevlačenju.
Kontekstni meni pri prevlačenju.

Shift Premesti ovde

  Premešta prevučenu stavku u tekuću fasciklu. Kontekstni meni daje ovu radnju samo ako imate dozvole za brisanje prevučenog fajla ili fascikle.

Ctrl Kopiraj ovde

  Kopira prevučenu stavku u tekuću fasciklu.

Ctrl Shift Poveži ovde

  Umeće simboličku vezu ka prevučenoj stavci.

Nalepi lokaciju

  Umeće punu putanju prevučene stavke kod kursora.

Promeni fasciklu na

  Ova radnja se javlja ako se prevuče fascikla, omogućavajući vam da promenite trenutnu radnu fasciklu Konsoline sesije.

Esc Odustani

  Otkazuje radnju prevlačenja.

Ako pri prevlačenju pritisnete jednu od gorepomenutih prečica pre nego što pustite levo dugme miša, kontekstni meni ne iskače i radnja se odmah izvršava.

Ako želite da koristite taster Ctrl za prevlačenje, ili da ukinete kontekstni meni i URL‑ovi podrazumevano umećete kao tekst, uključite odgovarajuće opcije pod jezičkom Miš u dijalogu postavki profila.

## Popis naredbi

### Traka menija

Traka menija je na vrhu Konsolinog prozora. Ako je traka menija sakrivena, do stavke Prikaži traku menija može se doći desnim klikom u prozoru (pod uslovom da se ne izvršava celoekranski program, kao što su Vi, Minicom, itd.) Podrazumevana prečica navedena je posle svake stavke.

Alternativno možete koristiti prečicu Ctrl Shift M da prikažete ili sakrijete traku menija.

#### Meni Fajl

Ctrl Shift N Fajl Novi prozor

  Otvara nov, zaseban Konsolin prozor sa podrazumevanim profilom.

Ctrl Shift T Fajl Novi jezičak

  Otvara novi jezičak sa podrazumevanim profilom.

  Konsole dolazi sa podrazumevanim profilom. Svi profili koje je dodao korisnik biće nabrojani u podmeniju. Ako se prikazuje samo podrazumevani profil, podmenija neće biti.

Fajl Umnoži jezičak

  Pokušava da klonira tekući jezičak kao novi jezičak.

Ctrl Shift S Fajl Sačuvaj izlaz kao...

  Upisuje tekući prepis u tekstualni ili HTML fajl.

Ctrl Shift P Fajl Odštampaj ekran...

  Štampa trenutni ekran. Podrazumevano se izlaz uklapa u veličinu papira, i štampa se crnom bojom teksta i bez pozadine. Ove opcije možete izmeniti u dijalogu štampanja pod jezičkom Opcije izlaza.

Fajl Otvori menadžer fajlova

  Otvara KDE‑ov menadžer fajlova nad tekućom fasciklom. Podrazumevano je to Dolphin.

Ctrl Shift W Fajl Zatvori jezičak

  Zatvara tekući jezičak.

Ctrl Shift Q Fajl Zatvori prozor

  Napušta Konsolu.

  Ako ima više od jednog jezička, Konsole izdati dijalog za potvrdu. Moguće ga je isključiti popunjavanjem kućice Ne pitaj više.

  Ako želite da ponovo dobijate dijalog za potvrdu, obrišite stavku

      [Notification Messages]
      CloseAllTabs=true

  u `$`XDG_CONFIG_HOME`/konsolerc`.

#### Meni Uređivanje

Ctrl Shift C Uređivanje Kopiraj

  Kopira izabrani tekst u klipbord.

Ctrl Shift V Uređivanje Nalepi

  Nalepljuje tekst iz klipborda na lokaciji kursora.

Uređivanje Izaberi sve

  Izabira sav tekst u tekućem prozoru.

Uređivanje Kopiraj unos u sve jezičke u tekućem prozoru

  Čini da unos u tekućoj sesiji bude istovremeno slat svim sesijama u tekućem prozoru.

Ctrl Shift. Uređivanje Kopiraj unos u izabrane jezičke...

  Čini da unos u tekućoj sesiji bude istovremeno slat sesijama koje izabere korisnik.

Ctrl Shift/ Uređivanje Kopiraj unos u nigde

  Zaustavlja slanje unosa iz tekuće sesije u druge sesije.

Uređivanje Pošalji signal

  Šalje zadati signal procesu školjke, ili drugom procesu, koji je pokrenut pri pokretanju nove sesije.

  Trenutno raspoloživi signali:

  STOP | zaustavlja proces
  CONT | nastavlja zaustavljeno
  HUP | otkriven prekid na kontrolišućem terminalu, ili ukinut kontrolišući proces
  INT | prekid sa tastature
  TERM | signal obustavljanja
  KILL | signal ukidanja
  USR1 | korisnički signal 1
  USR2 | korisnički signal 2

  Pogledajte uputne stranice sistema za više detalja, izvršavanjem naredbe ``man` `7 signal``.

Ctrl Alt S Uređivanje Preimenuj jezičak...

  Otvara dijalog u kojem možete izmeniti ime tekućeg jezička. (Više o ovome.)

Ctrl Alt U Uređivanje Otpremi ZModemom...

  Otvara dijalog za izbor fajla koji treba otpremiti (ako je instaliran neophodan softver).

Ctrl Shift F Uređivanje Nađi...

  Otvara traku pretrage na dnu prozora Konsole.

  Omogućava pretrage sa razlikovanjem veličine slova, unapred i unazad, i sa regularnim izrazima.

F3 Uređivanje Nađi sledeće

  Prelazi na sledeći nađeni primerak. Ako je fokus na traci pretrage, može da se upotrebi i prečica Enter.

Shift F3 Uređivanje Nađi prethodno

  Prelazi na prethodni nađeni primerak. Ako je fokus na traci pretrage, može da se upotrebi i prečica Shift Enter.

#### Meni Prikaz

Ctrl( Prikaz Podeljen prikaz Podeli prikaz levo/desno

  Deli sve jezičke na levi i desni prikaz.

  Sav izlaz u jednom prikazu odslikava se i na drugi.

Ctrl) Prikaz Podeljen prikaz Podeli prikaz gore/dole

  Deli sve jezičke na gornji i donji prikaz.

  Sav izlaz u jednom prikazu odslikava se i na drugi.

Ctrl Shift S Prikaz Podeljen prikaz Zatvori aktivni

  Zatvara tekući prikaz.

Ctrl Shift O Prikaz Podeljen prikaz Zatvori druge

  Zatvara sve prikaze osim tekućeg.

Ctrl Shift] Prikaz Podeljen prikaz Raširi prikaz

  Uvećava tekući prikaz.

Ctrl Shift[ Prikaz Podeljen prikaz Skupi prikaz

  Smanjuje tekući prikaz.

Ctrl Shift H Prikaz Otkači tekući jezičak

  Otvara tekući jezičak u zasebnom prozoru.

  Napuštanje prethodnog prozora Konsole neće uticati na novostvoreni.

Ctrl Shift I Prikaz Nadgledaj tišinu

  Nadgledanje nedostatka aktivnosti pod tekućim jezičkom.

  Podrazumevano, posle 10 sekundi neaktivnosti na jezičku sesije pojaviće se ikonica obaveštenja. Tip upozorenja može se promeniti pomoću Podešavanje Podesi obaveštenja Tišina u nadgledanoj sesiji.

Ctrl Shift A Prikaz Nadgledaj aktivnost

  Nadgledanje aktivnosti pod tekućim jezičkom.

  Na bilo kakvu aktivnost, na jezičku sesije pojavljuje se ikonica obaveštenja. Tip upozorenja može se izmeniti pomoću Podešavanje Podesi obaveštenja Aktivnost u nadgledanoj sesiji.

Ctrl+ Prikaz Povećaj font

  Povećava veličinu fonta za tekst.

Ctrl- Prikaz Smanji font

  Smanjuje veličinu fonta za tekst.

Prikaz Postavi kodiranje

  Postavlja kodiranje znakova.

Prikaz Očisti prepis

  Čisti tekst iz popisa.

Ctrl Shift K Prikaz Očisti prepis i resetuj

  Čisti tekst pod tekućim jezičkom i u popisu, i resetuje terminal.

#### Meni Obeleživači

Ctrl Shift B Obeleživači Dodaj obeleživač

  Dodaje trenutnu lokaciju.

Obeleživači Obeleži jezičke kao fasciklu...

  Dodaje sve jezičke u fasciklu obeleživača.

  Otvoriće se dijalog za ime fascikle obeleživača.

Obeleživači Nova fascikla obeleživača...

  Dodaje novu fasciklu spisku obeleživača.

  Otvoriće se dijalog za ime fascikle obeleživača.

Obeleživači Uredi obeleživače

  Otvara uređivač obeleživača.

  Uređivača obeleživača možete koristiti za ručno dodavanje URL‑ova. Konsole trenutno prihvata sledeće:

  - ssh://korisnik@domaćin:port

  - telnet://korisnik@domaćin:port

#### Meni Podešavanje

Podešavanje Uredi tekući profil...

  Otvara dijalog za podešavanje tekućeg profila.

Podešavanje Promeni profil

  Prebacuje sa tekućeg na neki od nabrojanih profila.

Podešavanje Upravljaj profilima...

  Otvara uređivač za upravljanje profilima.

Ctrl Shift M Podešavanje Prikaži traku menija

  Prikazuje ili skriva traku menija.

F11 Podešavanje Preko celog ekrana

  Prebacuje Konsolu preko celog ekrana.

Podešavanje Podesi prečice...

  Otvara uređivač prečica sa tastature. Više o podešavanju prečica potražite u Osnovama KDE‑a.

  Konsole ima još neke specijalne prečice, van vidljivih stavki menija:

  prečica | opis
  --- | ---
  Shift desno | Sledeći jezičak
  Shift levo | Prethodni jezičak
  Ctrl Shift levo | Pomeri jezičak ulevo
  Ctrl Shift desno | Pomeri jezičak udesno
  Ctrl Shift Ins | Nalepi izbor
  Shift Tab | Sledeći sadržalac prikaza

Podešavanje Podesi obaveštenja...

  Otvara uređivač obaveštenja.

Podešavanje Podesi Konsolu...

  Otvara uređivač Konsolinih postavki.

  Ovaj dijalog nudi opcije za izgled i ponašanje trake jezičaka, i opšte opcije za prozor Konsole.

#### Meni Pomoć

Meni Pomoć sadrži uobičajene stavke za KDE programe, za više detalja pogledajte odeljak o meniju pomoći u Osnovama KDE‑a.

### Konsolini dijalozi

#### Dijalog za preimenovanje jezička

U ovom dijalogu se može izmeniti ime tekućeg jezička. Dozovite ga kroz meni, prečicom Ctrl Alt S ili dvoklikom na jezičak na traci jezičaka. Promene se mogu učinit trajnim uređivanjem tekućeg profila.

Konsole će smenjivati sledeće tokene za lokalne jezičke:

- %n — ime programa

- %d — tekuća fascikla (kratko)

- %D — tekuća fascikla (dugačko)

- %h — lokalni domaćin (kratko)

- %u — korisničko ime

- %w — naslov prozora postavljen školjkom

- %# — broj sesije

Konsole će smenjivati sledeće tokene za udaljene jezičke:

- %c — tekući program

- %h — udaljeni domaćin (kratko)

- %H — udaljeni domaćin (dugačko)

- %u — korisničko ime

- %U — korisničko ime@ (ako je dato)

- %w — naslov prozora postavljen školjkom

- %# — broj sesije

Primeri:

- `%d : %n`, ako je `/usr/src` tekuća fascikla i izvršava se `bash`, prikazaće src : bash

- `%D : %n`, ako je `/usr/src` tekuća fascikla i izvršava se `top`, prikazaće /usr/src : top

- `%w (%#)`, ako je `~` tekuća fascikla i `vim` se izvršava pod prvim jezičkom, prikazaće [No Name] (~) - VIM(1)

#### Dijalog za kopiranje ulaza

Tekst unet pod jednim jezičkom može se istovremeno proslediti drugim. Ovaj dijalog omogućava izbor jezičaka koji će primiti taj ulaz. Tekući jezičak će biti zasivljen.

#### Dijalog za podešavanje prepisa

U ovom dijalogu mogu se izmeniti opcije za veličinu istorijata prepisa. Izmene važe samo za tekući jezičak i neće biti sačuvane u profilu.

## Opcije komandne linije

Pri pokretanju Konsole iz komandne linije, mogu se zadati neke opcije za promenu ponašanja.

`--help`

  Nabraja dostupne opcije.

`--profile` fajl

  Pokreće Konsolu sa zadatim profilom umesto podrazumevanog.

`--fallback-profile`

  Koristi unutrašnji odstupni profil. Ova opcija je prečica za `--profile` FALLBACK/.

`--workdir` fas

  Otvara Konsolu sa fas kao početnom radnom fasciklom.

`--hold, --noclose`

  Bez automatskog zatvaranja početne sesije kada se završi.

`--new-tab`

  Stvara novi jezičak u postojećem prozoru, umesto da se otvori novi.

`--tabs-from-file` fajl

  Stvara jezičke kako je navedeno u datom postavnom fajlu jezičaka.

  Fajl sadrži jedan jezičak po redu, u sledećem formatu:

  Svaki red navodi jezičak koji treba otvoriti preko do četiri polja. Polja se razdvajaju `;;`, a ime polja mora da ima `:` na kraju. Prazni redovi i redovi sa `#` na početku ignorišu se, tako da `#` možete koristiti za dodavanje komentara.

  - `title:` — ime jezička, uzima se podrazumevano ako je prazno ili se ne zada
  - `workdir:` — radna fascikla, uzima se `~` ako je prazno ili se ne zada
  - `profile:` — željeni Konsolin profil, uzima se podrazumevan ako je prazno ili se ne zada
  - `command:` — naredba za izvršavanje

  Svaki red treba da sadrži bar jedno od polja `command` i `profile`.

  Primer: `title: %n;; command: /usr/bin/top ;; profile: Shell`

`--background-mode`

  Pokreće Konsolu u pozadini, tako da može da se dozove napred pritiskom na Ctrl Shift F12 (podrazumevano).

`--separate`
`--nofork`

  Pokreće novi primerak Konsole u zasebnom procesu.

`--show-menubar`

  Prikazuje traku menija, potiskujući podrazumevano ponašanje.

`--hide-menubar`

  Sakriva traku menija, potiskujući podrazumevano ponašanje.

`--show-tabbar`

  Prikazuje traku zadataka, potiskujući podrazumevano ponašanje.

`--hide-tabbar`

  Sakriva traku zadataka, potiskujući podrazumevano ponašanje.

`--fullscreen`

  Pokreće Konsolu preko celog ekrana.

`--notransparency`

  Isključuje providne pozadine, čak i kad ih sistem podržava.

`--list-profiles`

  Nabraja sve dostupne profile.

`--list-profile-properties`

  Nabraja sva poznata svojstva ovog imena i tipa. V. opciju `-p`.

  Za više informacija posetite dokumentaciju API‑ja Konsole.

`-p` svojstvo=vrednost

  Menja vrednost svojstva u profilu.

`-e` naredba

  Izvršava se data naredba umesto normalne školjke.

  Ova opcija čini da Konsole uhvati sve argumente koji slede i izvrši ih kao naredba. Zato uvek mora biti poslednja od svih opcija.

Konsole prihvata i generičke Qt i KF5 opcije, pogledajte uputne stranice za `qt5options` i `kf5options`.

## Skriptovanje Konsole

Konsole pruža brojne metode koji se mogu pozvati preko D‑Busa.

Postoje dva načina za upotrebu D‑Bus sučelja: grafički, kroz Qt‑ov Prikazivač D‑Busa (`qdbusviewer`), i u komandnoj liniji naredbom `qdbus`.

Primeri:

- % `qdbus` prikazuje sve dostupne servise.

- % `qdbus` `org.kde.konsole` prikazuje D‑Bus sučelje za Konsolu.

- % `qdbus` `org.kde.konsole /Windows/1` prikazuje metode za upravljanje prozorom 1.

- % `qdbus` `org.kde.konsole $KONSOLE_DBUS_WINDOW` prikazuje metode za upravljanje tekućim prozorom.

- % `qdbus` `org.kde.konsole /Sessions/1` prikazuje metode za upravljanje sesijom 1.

- % `qdbus` `org.kde.konsole $KONSOLE_DBUS_SESSION` prikazuje metode za upravljanje tekućom sesijom.

- % `qdbus` `$KONSOLE_DBUS_SERVICE $KONSOLE_DBUS_SESSION` prikazuje metode za upravljanje tekućom sesijom Konsole.

Ako neka od prethodnih naredbi ispiše „Servis org.kde.konsole ne postoji“, zamenite `org.kde.konsole` jednim od:

- `org.kde.konsole-`pidof -s konsole`` (bira prvi PID)

- `$KONSOLE_DBUS_SERVICE` (može da se upotrebi u tekućoj Konsoli)

- `izborom jednog iz ispisa `qdbus | grep konsole``

Za više detalja, pogledajte tutorijal o D‑Busu.

## Opis stila za traku jezičaka

Podrazumevani opis stila trake jezičaka određuje najmanju i najveću širinu jezičaka. Korisnik može da sastavi CSS fajl i zada ga Konsoli kao opis stila za traku jezičaka. Unutar CSS fajla koristi se vidžet `QTabBar::tab`.

Za više informacija pročitajte stranicu o Qt‑ovim opisima stilova.

Primeri:

- Menja pozadinu izabranog jezička na svetlo sivu:

      QTabBar::tab:selected {
          background: #999999
      }

- Menja tekst izabranog jezička na crveno:

      QTabBar::tab:selected {
          color: red
      }

- Svi jezičci da budu široki najmanje 200 piksela:

      QTabBar::tab {
          min-width: 200px
      }

- Samo izabrani jezičak biće širok najmanje 200 piksela:

      QTabBar::tab::selected {
          min-width: 200px
      }

- Sve ovo može da stoji zajedno u istom fajlu:

      QTabBar::tab::selected {
          background: #999999;
          color: red;
          min-width: 200px;
      }
      QTabBar::tab {
          min-width: 100px
      }

## „Da li ste znali?“, česti problemi i još toga

### Da li ste znali?

- Držanje Ctrla pri izboru teksta učiniće da se prelomi redova pretvore u razmake pri nalepljivanju.

- Držanje tastera Ctrl Alt pri izboru teksta daje biranje po kolonama.

- Kombinacija Ctrl točkić uveličava i umanjuje tekst, kao u K‑osvajaču i Firefoxu.

- Ako program hvata dugmad miša, iskačući meni se ipak može dobiti držanjem Shifta.

- Prečica Ctrl Shift F10 aktivira meni.

- Pritisak tastera Shift Insert umeće iz klipborda.

- Dvoklikom se bira cela reč. Nastavite da držite dugme i pomerate miš da biste proširili izbor.

- Troklikom se bira ceo red. Nastavite da držite dugme i pomerate miš da biste proširili izbor.

- Postoji jedna skrivena mogućnost formatske direktive `%d` u naslovu jezička: možete reći Konsoli da skrati ime fascikle na samo prvi znak. Na primer, `/path/to/konsole/src` može biti skraćeno na `konsole/s`. Ako želite da aktivirate i isprobate ovu mogućnost, u `konsolerc` u ``qtpaths` `--paths GenericConfigLocation`` dodajte sledeće redove:

      [ProcessInfo]
      CommonDirNames=ime1,ime2,ime3...

  Ako koristite Yakuake, onda ovo treba da dodate u `yakuakerc` u ``qtpaths` `--paths GenericConfigLocation``.

### Česti problemi

- Neki od fontova mogu biti nedostupni u Konsoli iako ih ima u drugim programima. Ovo nije usled greške u Konsoli, već zato što Konsole zahteva jednoširinske fontove radi najboljeg vizuelnog dojma, pa samo njih i ispostavlja.

  Počev od izdanja 16.08 (avgust 2016) Konsole može da se podesi da dozvoli izbor bilo kojeg fonta, što međutim može izazvati greške u prikazu.

- Od KDE‑a 4, svi jezičci dele isti ID procesa. Sporedni efekat ovoga je da ako proces jednog jezička ima nekih problema, oni se mogu odraziti i na ostale jezičke.

  Ovo je najprimetnije kada naredba koja se povezuju sa spoljašnjim uređajem ili sistemom (npr. `ssh`, `nfs`) ima problema.

- Konsole prihvata sve argumente posle opcije `-e` kao jedinstvenu naredbu i direktno je izvršava, mesto da je raščlani i možda podeli u podnaredbe za izvršavanje. Ovo se razlikuje od XTerma.

  - `konsole -e "naredba1 ; naredba2"` ne radi

  - `konsole -e $SHELL -c "naredba1 ; naredba2"` radi

- Konsole ne pruža posebne pogodnosti za izvršavanje prijavne školjke, jer se njenim programerima ne sviđa ideja izvršavanja prijavne školjke u emulatoru terminala.

  Naravno, korisnik svejedno može pokrenuti prijavnu školjku u Konsoli ako to baš želi. Uredite profil u upotrebi tako da njegova naredba izričito pokreće prijavnu školjku, recimo `bash -l` ili `zsh -l`.

- Opcija `--new-tab` nekad se čudno ponaša. Može otvoriti novi prozor, ili novi jezičak u drugom prozoru Konsole umesto u tekućem.

  Iako deluje čudno, ovakvo ponašanje nije obavezno usled greške. Opcija `--new-tab` pokušava da upotrebi postojeće prozore Konsole, ali neki od njih možda nisu upotrebljivi. U upotrebljive spadaju svi prozori otvoreni preko K‑izvođača, dok oni otvoreni iz komandne linije uglavnom ne.

## Zasluge i autorska prava

Konsolu trenutno održava Kurt Hindenburg &Kurt.Hindenburg.mail;

Prethodni održavaoci Konsole, između ostalih, bili su: Robert Najt &Robert.Knight.mail; i Valdo Bastijan &Waldo.Bastian.mail;.

Konsole (program), © 1997-2008, Lars Dele &Lars.Doelle.mail;.

Ovaj dokument je prvobitno napisao Džonatan Singer &Jonathan.Singer.mail;.

Ovaj dokument je za KDE 4.x ažurirao Kurt Hindenburg.

Ovaj dokument je za KDE 3.4 ažurirao Kurt Hindenburg &Kurt.Hindenburg.mail;.

Na DocBook SGML prvobitno pretvorili Majk Mekbrajd i Lori Vots.

Preveo Dragan Pantelić falcon-10@gmx.de.

&underFDL; &underGPL;

## Veze

Za više informacija posetite ove veb sajtove:

- domaća stranica Konsole na Korisničkoj bazi KDE‑a

- domaća stranica Konsole

- poštanska lista Konsole

- KDE na FreeBSD‑u

- KDE na Solarisu

&documentation.index;