# Manual del &konsole;

&Jonathan.Singer; &Jonathan.Singer.mail;
&Kurt.Hindenburg; &Kurt.Hindenburg.mail;
&Ahmad.Samir; &Ahmad.Samir.mail;
&Robert.Knight; &Robert.Knight.mail;
&Kurt.Hindenburg; &Kurt.Hindenburg.mail;
&Waldo.Bastian; &Waldo.Bastian.mail;
&Mike.McBride; &Mike.McBride.mail;
&traductor.Antoni.Bella;
2000 2001 2002 &Jonathan.Singer;
2005 2008 2009 2010 2011 2014 2016 2017 2018 2020 2021 &Kurt.Hindenburg;
2018 &Ahmad.Samir;
&FDLNotice;
25 d'abril de 2023
KDE Gear 23.08

El &konsole; és l'emulador de terminal del &kde;.

KDE konsole kdebase ordre línia terminal cli

## Introducció

### Què és un terminal?

El &konsole; és un emulador de terminal X, sovint referit com un terminal o una shell (intèrpret d'ordres). Emula una interfície de línia d'ordres en una finestra de només text.

El &konsole; normalment executa un intèrpret d'ordres, una aplicació que executa les ordres que escriviu. Quin intèrpret s'executa al &konsole; dependrà del vostre arranjament. Consulteu la documentació del sistema operatiu per a saber quin intèrpret és, com configurar-lo i com utilitzar-lo.

### Historial

El &konsole; utilitza la noció de desplaçar enrere per a permetre als usuaris veure la sortida mostrada anteriorment. De manera predeterminada, el desplaçament enrere està activat i establert a desar 1.000 línies de la sortida, a més del que es mostra actualment a la pantalla.

Segons les línies es van desplaçant fora de la part superior de la pantalla, es poden tornar a veure movent la barra de desplaçament cap amunt, movent la roda del ratolí o usant les tecles &Maj;Re Pàg (per a anar una pàgina enrere), &Maj;Av Pàg (per a anar una pàgina endavant), &Maj;Fletxa amunt (per a anar una línia amunt) i &Maj;Fletxa avall (per a anar una línia avall).

Es pot canviar la quantitat de desplaçament utilitzant &Maj;Re Pàg/Av Pàg entre mitja pàgina i pàgina sencera a la pestanya Barra de desplaçament de la finestra de configuració del perfil (utilitzeu Arranjament Edita el perfil actual... per a obrir aquesta finestra).

### Mode de selecció

El &konsole; té un mode de selecció per teclat. En aquest mode és possible moure's per l'historial i seleccionar text sense el ratolí.

Entreu i sortiu d'aquest mode emprant la drecera de teclat predeterminada (&Ctrl;&Maj;D).

Esc també surt del mode de selecció per teclat.

Moure el cursor: Fletxes, Re Pàg, Av Pàg, Inici, Fi.

Moure el cursor a l'estil del vi: h,j,k,l per a moure's un caràcter, Ctrl+b,f,u,d per a retrocedir/avançar una pàgina o retrocedir/avançar mitja pàgina.

Seleccioneu el text emprant Ctrl o Maj amb les fletxes, o emprant V per a iniciar la selecció, moure el cursor i després V una altra vegada per acabar la selecció. &Maj;V selecciona línies senceres en lloc de caràcters.

### Perfils

Els perfils permeten a l'usuari ràpidament i fàcilment automatitzar l'execució d'ordres comunes. Com a exemples es poden incloure:

- ssh en una altra màquina.

- Començar una sessió d'irc.

- Ús de «tail» per a veure un fitxer.

Tots els perfils nous i modificats es desen a la carpeta d'inici de l'usuari local a `$`XDG_DATA_HOME`/konsole`.

Procediment per a crear un perfil nou:

1. Feu clic sobre l'entrada del menú Arranjament Gestiona els perfils... .

2. Alterna a la pàgina Perfils.

3. Feu clic sobre el botó Perfil nou....

4. Ompliu la primera entrada amb un nom. Aquest és el nom que es mostrarà en el menú, i serà l'etiqueta usada en comptes de Shell quan inicieu una sessió d'aquest tipus.

5. Introduïu una ordre de la mateixa manera en què ho faríeu si obríssiu un nou terminal i escriviu l'ordre. Per al nostre primer exemple, escriviu ``ssh` administració`.

6. Sobre les altres pestanyes del diàleg, configureu l'aparença d'aquesta sessió. Podeu configurar diferents tipus de lletra, un esquema de color, tipus de $`TERM` i moltes altres opcions per a cada sessió.

7. Premeu el botó D'acord. Ara restarà disponible la nova sessió en el diàleg Gestiona els perfils....

### Botons del ratolí

Aquesta secció detalla la utilització dels botons del ratolí per a dretans. Per a esquerrans, canvieu els botons esquerre i dret en el text que segueix.

Esquerre

  Tots els clics amb el &BER; s'envien a l'aplicació amb suport per a l'ús del ratolí executada en el &konsole;. Si una aplicació pot reaccionar als clics del ratolí, el &konsole; ho indicarà mostrant una fletxa de cursor. Si no, mostrarà un cursor amb forma de I (una barra).

  Mantenint premut el &BER; i arrossegant el punter per la pantalla amb una aplicació sense suport de l'ús del ratolí seleccionareu una regió del text. Mentre s'arrossega el punter, el text marcat es mostrarà ressaltat perquè es vegi millor. Seleccioneu Copia des del menú Edita per a copiar el text marcat al porta-retalls i que es pugui usar més tard amb el &konsole; o una altra aplicació. El text seleccionat es pot arrossegar i deixar anar en aplicacions compatibles. Manteniu premuda la tecla &Ctrl; i arrossegueu el text cap a la ubicació desitjada.

  Normalment, s'inseriran caràcters de salt de línia al final de cada línia seleccionada. Això és millor per a retallar codi font, o la sortida d'una ordre en particular. Per a text normal, els salts de línia no solen ser importants. A vegades un preferiria que el text fos una cadena de caràcters que es formati automàticament en enganxar-los en una altra aplicació. Per a seleccionar el mode de text com a cadena, manteniu premuda la tecla &Ctrl; mentre continueu seleccionant normalment.

  Prement les tecles &Ctrl; i &Alt; a la vegada que el &BER; seleccionareu text en columnes.

  Doble clic amb el &BER; per a seleccionar una paraula. Triple clic per a seleccionar una línia sencera.

  Si s'abasta la vora superior o inferior de l'àrea de text mentre s'està seleccionant, el &konsole; farà un desplaçament amunt o avall, exposant finalment el text al cau de l'historial. El desplaçament s'aturarà quan el ratolí s'aturi.

  Després de deixar anar el botó del ratolí, el &konsole; intentarà mantenir visible el text en el porta-retalls mantenint per a això ressaltada l'àrea seleccionada. L'àrea marcada es tornarà normal tan aviat com s'alteri el contingut del porta-retalls, es modifiqui el text de l'àrea marcada o es faci clic amb el &BER;.

  Per a marcar text en una aplicació amb suport per a l'ús del ratolí (per exemple, Midnight Commander), s'ha de fer clic mentre es prem a la vegada la tecla &Maj;.

Mig

  Prement el &BMR; s'enganxarà el text actual en el porta-retalls. Mantenint premuda la tecla &Ctrl; mentre es prem el &BMR; s'enganxarà el text i s'afegirà una línia nova. El qual és còmode per a executar una ordre enganxada amb rapidesa, però pot ser perillós, de manera que s'ha d'utilitzar amb precaució.

  Si teniu un ratolí amb tan sols dos botons, en prémer ambdós a la vegada s'emularà el &BMR; d'un ratolí amb tres botons.

  Si teniu una roda com a botó central, fer-la rodar en un programa sense suport per a l'ús del ratolí mourà la barra de desplaçament del &konsole;.

Dret

  Aquests elements apareixeran en el menú quan es premi el &BDR;:

  - Copia

  - Enganxa

  - Amb una selecció de text apareixerà un submenú Cerca amb una llista de les dreceres web preferides i una opció per a configurar les dreceres web.

  - Obre al gestor de fitxers

  - Estableix la codificació

  - Neteja l'historial

  - Ajusta l'historial...

  - Mostra la barra de menús, només quan està oculta

  - Canvia el perfil

  - Edita el perfil actual...

  - Tanca la pestanya

  En una aplicació amb suport de ratolí, prémer la tecla &Maj; a la vegada que el &BDR; perquè aparegui el menú emergent.

### Arrossegar i deixar anar

Si arrossegueu un fitxer, carpeta o &URL; sobre una finestra del &konsole;, apareixerà un menú contextual amb les següents accions:

Menú contextual «Arrossega i deixa anar»
Menú contextual «Arrossega i deixa anar»

&Maj;Mou aquí

  Mou l'element arrossegat dins la carpeta actual. Aquest element només apareixerà al menú contextual si teniu els drets per a eliminar el fitxer o la carpeta en qüestió.

&Ctrl;Copia aquí

  Copia l'element arrossegat dins la carpeta actual.

&Ctrl;&Maj;Enllaça aquí

  Insereix un enllaç simbòlic cap a l'element arrossegat.

Enganxa la ubicació

  Insereix el camí complet de l'element arrossegat al cursor.

Canvia el directori a

  Si s'arrossega una carpeta, aquesta acció apareixerà al menú contextual i us permetrà canviar la carpeta de treball de la sessió del &konsole;.

&Esc;Cancel·la

  Suspèn l'acció d'arrossegar i deixar anar.

Si premeu les dreceres abans de deixar anar el &BER; durant l'arrossegament i deixat anar, no apareixerà cap menú contextual i les accions s'executaran immediatament.

Si voleu utilitzar de manera predeterminada la tecla &Ctrl; per a arrossegar i deixar anar, o inhabilitar el menú contextual per a inserir els &URL; com a text, activeu les opcions corresponents a la pestanya Ratolí en el diàleg de configuració del perfil.

### Integració semàntica de l'intèrpret d'ordres

Un programa de l'intèrpret d'ordres que s'executa en el Konsole pot emetre seqüències d'escapada que divideixen el text que es mostra en tres tipus: indicador de l'intèrpret d'ordres, entrada de l'usuari i sortida de l'ordre. L'ús d'aquesta informació semàntica permet diverses millores en el Konsole.

- &Ctrl;&Maj;Re Pàg i &Ctrl;&Maj;Av Pàg desplaça amunt/avall a l'indicador d'ordres anterior/següent.

- Consells visuals:

  - Es mostra una línia per sobre de cada indicador, els colors dels indicadors són menys intensos, i els colors de sortida són més intensos.

  - Es mostra una barra vermella a l'esquerra de les línies d'entrada i sortida de les ordres que han donat un resultat d'error

  - Un fons vermell per a les línies d'entrada i sortida de les ordres han donat un resultat d'error

  - Es mostra una barra grisa a l'esquerra de les línies d'entrada i sortida de les altres ordres.

  - Un fons gris per a les línies d'entrada i sortida de les altres ordres.

  Cadascun d'aquests es pot configurar per no mostrar mai, mostrar sempre, o només quan es mostren els consells d'URL. La configuració es troba a la pestanya Integració semàntica de la pàgina General de la finestra de configuració del perfil.

- Les opcions del menú contextual Copia l'entrada de l'usuari, Copia la sortida de l'ordre i Copia excepte l'indicador es poden utilitzar per a filtrar la selecció quan es copia al porta-retalls.

- Quan la selecció està buida, l'acció copia al porta-retalls copia la línia d'entrada actual si no està buida, o l'última sortida si no hi ha entrada actual.

- En prémer la fletxa amunt/avall quan s'edita una entrada llarga, el cursor se situarà una línia amunt/avall enviant el nombre adequat d'esdeveniments de tecla esquerra/dreta a l'intèrpret d'ordres. Es pot configurar a la configuració del perfil.

- En fer clic amb el ratolí sobre l'entrada de text, el cursor se situarà a la ubicació on s'ha fet clic. Es pot configurar a la configuració del perfil.

- En prémer la tecla &Ctrl; mentre es fa un triple clic del ratolí a la sortida d'una ordre, se selecciona la sortida sencera d'aquesta ordre.

Cal configurar la integració semàntica de l'intèrpret d'ordres en l'intèrpret d'ordres. En prémer &Ctrl;&Alt;] s'enganxaran les ordres necessàries per al bash. Per a altres intèrprets d'ordres, com ara el fish, zsh, python, etc., consulteu la documentació del programa pertinent.

### Disposició complexa del text

A la pàgina Disposició complexa del text del diàleg Edita un perfil, trobareu opcions que controlen la representació del text.

- Mode paraula: en aquest mode (algunes) cadenes es mostren senceres a la pantalla, en lloc de caràcter a caràcter. Això permet que les Qt representin correctament el text quan la forma d'un caràcter depengui dels caràcters que hi ha abans o després. Això podria provocar una posició incorrecta d'alguns caràcters.

  Els espais sempre trenquen les cadenes, de manera que sempre estaran en les posicions correctes. Això assegura que els caràcters mai estan massa lluny de la seva posició correcta.

- Usa els mateixos atributs per a cada paraula sencera: quan això està activat, les paraules es representen amb els mateixos atributs (color de text, negreta, cursiva, etc.). Si un atribut canvia a mitja paraula, només tindrà efecte després del final de la paraula. Quan està desactivat, comença una paraula nova quan canvien els atributs. Això fa que els caràcters canviïn de forma i posició en moure el cursor o seleccionar el text.

- Caràcters ASCII: agrupa els caràcters ASCII en paraules com s'ha descrit anteriorment. L'efecte més notable d'aquesta opció és que l'activació mostra les lligadures de programació (per a tipus de lletra que els permeten). P. ex. la cadena <= es pot mostrar com a ⩽.

- Caràcters dels alfabets bràmics: agrupa els caràcters bràmics com s'ha descrit anteriorment. Sense aquesta opció (depenent del tipus de lletra) algunes paraules poden no estar connectades com haurien. Amb aquesta opció activada, els caràcters bràmics poden aparèixer fora de posició. P. ex. el tercer caràcter de la segona línia podria no aparèixer directament sota el tercer caràcter de la primera línia.

- Tipus de lletra dels emojis: això permet especificar el tipus de lletra a usar per als caràcters Unicode d'emoji. Si no s'estableix, s'usarà el tipus de lletra predeterminat del perfil, o el sistema podria utilitzar algun tipus de lletra alternatiu si manquen els glifs d'aquest tipus de lletra.

- Representació de text bidireccional: reordena els caràcters d'esquerra a dreta de manera que els textos àrabs i hebreus apareguin correctament.

- Força la direcció de línia LTR: les línies són sempre d'esquerra a dreta. Sense això, la direcció de cada línia és determinada pel primer caràcter amb direccionalitat forta.

- Substitució del mode BiDi de caràcters de taula: considera els caràcters gràfics de taula com a caràcters LTR forts. Això permet que les taules que contenen caràcters RTL es mostrin correctament, però podria provocar un ordre incorrecte si aquests caràcters s'empren en textos RTL.

- Substitució de «wcwidth» - Els caràcters problemàtics segueixen l'estàndard Unicode, en lloc de «wcwidth()» de la «glibc». Actualment només el guionet suau (Unicode 0x00AD) que té una amplada «wcwidth» d'1 i Unicode de 0 es veu afectat per aquesta opció. Generalment, aquesta opció s'ha d'inhabilitar quan s'utilitzen principalment aquests caràcters a la línia d'ordres, i habilitar quan només es mostren.

## Referència d'ordres

### La barra de menús

La barra de menús es troba a la part superior de la finestra del &konsole;. Si el menú està ocult, es pot arribar a Mostra la barra de menús fent clic dret a la finestra (sempre que no hi hagi una aplicació a pantalla completa en aquesta finestra, com «vi», «minicom», &etc;) La drecera predeterminada es llista després de cada element de menú.

De manera alternativa podeu utilitzar la drecera &Ctrl;&Maj;M per a mostrar o ocultar la barra de menús.

#### El menú Fitxer

&Ctrl;&Maj;N Fitxer Finestra nova

  Obre una finestra nova del &konsole; amb el perfil predeterminat.

&Ctrl;&Maj;T Fitxer Pestanya nova

  Obre una pestanya nova amb el perfil predeterminat.

  El primer perfil en el submenú sempre serà «Predeterminat», el qual és el perfil integrat. Tots els altres perfils es llisten a continuació en ordre alfabètic. El perfil predeterminat especificat per l'usuari estarà en negreta.

Fitxer Clona la pestanya

  Intenta clonar la pestanya actual en una pestanya nova.

&Ctrl;&Maj;S Fitxer Desa la sortida com a...

  Desa l'historial actual com a un fitxer de text o html.

&Ctrl;&Maj;P Fitxer Imprimeix la pantalla...

  Imprimeix la pantalla actual. De manera predeterminada, la sortida s'escalarà per a ajustar-la a la mida del paper on imprimiu amb el color del text en negre i sense fons. Es poden canviar aquestes opcions al diàleg d'impressió sobre la pestanya Opcions de sortida.

Fitxer Obre el gestor de fitxers

  Obre el gestor de fitxers del &kde; al directori actual. De manera predeterminada, aquest és el &dolphin;.

&Ctrl;&Maj;W Fitxer Tanca la sessió

  Tanca la sessió actual.

&Ctrl;&Maj;Q Fitxer Tanca la finestra

  Surt del &konsole;.

  El &konsole; mostrarà un diàleg de confirmació si hi ha més d'una sessió oberta o si hi ha determinats programes executant-se en qualsevol sessió. Aquest diàleg es pot desactivar fent clic a la casella de selecció No ho tornis a preguntar.

#### El menú Edita

&Ctrl;&Maj;C Edita Copia

  Copia el text seleccionat al porta-retalls.

&Ctrl;&Maj;V Edita Enganxa

  Enganxa text des del porta-retalls a la localització del cursor.

Edita Selecciona-ho tot

  Selecciona tot el text a la finestra actual.

Edita Copia l'entrada a Totes les pestanyes en la finestra actual

  Permet l'entrada des de la sessió actual per a enviar-la simultàniament a totes les sessions a la finestra actual.

&Ctrl;&Maj;. Edita Copia l'entrada a Pestanyes seleccionades...

  Permet l'entrada des de la sessió actual per a enviar-la simultàniament a les sessions triades per l'usuari.

&Ctrl;&Maj;/ Edita Copia l'entrada a Cap

  Atura l'enviament de l'entrada des de la sessió actual a les altres sessions.

Edita Envia un senyal

  Envia el senyal especificat al procés de la línia d'ordres, o un altre procés, que es va iniciar quan es va iniciar la sessió nova.

  Actualment els senyals disponibles són:

  STOP | per a suspendre la tasca
  CONT | continua si l'havíeu suspès
  HUP | detecta una penjada sobre el terminal controlat, o mata el procés controlat
  INT | interromp des del teclat
  TERM | senyal de finalització
  KILL | senyal de matar
  USR1 | senyal d'usuari 1
  USR2 | senyal d'usuari 2

  Consulteu les pàgines del manual del sistema per a obtenir més informació sobre donar l'ordre: ``man` `7 signal``.

&Ctrl;&Alt;S Edita Configura les opcions de la pestanya...

  Obre un diàleg que us permetrà canviar el format del nom, el format per al títol de la pestanya remota i el color de la pestanya actual (més informació).

&Ctrl;&Alt;U Edita Envia per ZModem...

  Obre un diàleg per a seleccionar un fitxer que serà enviat si es troba instal·lat el programari necessari.

&Ctrl;&Maj;F Edita Cerca...

  Obre una barra de cerca a la part inferior de la finestra del &konsole;.

  Permet majúscules i minúscules, cap endavant o cap enrere, i les cerques amb expressions regulars.

F3 Edita Cerca la següent

  Mou a la següent instància de la cerca. Si la barra de cerca té el focus, també podreu utilitzar la drecera &Intro;.

&Maj;F3 Edita Cerca l'anterior

  Mou a l'anterior instància de la cerca. Si la barra de cerca té el focus, també podreu utilitzar la drecera &Maj;&Intro;.

#### El menú Visualitza

&Ctrl;( Visualitza Divideix la vista Divideix la vista esquerra/dreta

  Divideix totes les pestanyes en vistes esquerra i dreta.

  Qualsevol sortida en una vista serà duplicada en les altres.

&Ctrl;) Visualitza Divideix la vista Divideix la vista superior/inferior

  Divideix totes les pestanyes en vistes superior i inferior.

  Qualsevol sortida en una vista serà duplicada en les altres.

&Ctrl;&Maj;] Visualitza Divideix la vista Expandeix la vista

  Fa més gran la vista actual.

&Ctrl;&Maj;[ Visualitza Divideix la vista Redueix la vista

  Fa més petita la vista actual.

&Ctrl;&Maj;E Visualitza Divideix la vista Commuta la maximització de la vista actual

  Alterna la vista actual entre la mida actual i la mida màxima

&Ctrl;&Maj;\ Visualitza Divideix la vista Mateixa mida per a totes les vistes

  Estableix la mateixa mida per a totes les vistes

&Ctrl;&Maj;L Visualitza Separa la pestanya actual

  Obre la pestanya actual en una finestra a part.

  Sortir de la finestra anterior del &konsole; no afectarà la finestra que s'acaba de crear.

&Ctrl;&Maj;H Visualitza Separa la vista actual

  Obre la vista dividida actual en una finestra a part.

Visualitza Desa la disposició de les pestanyes a un fitxer

  Permet desar la disposició de les pestanyes de la vista actual en un fitxer de disposició especialitzat del &konsole; que després es podrà carregar per a restaurar una de les vostres disposicions preferides.

Visualitza Carrega la disposició de la pestanya des d'un fitxer

  Permet carregar una de les vostres disposicions preferides des del fitxer de disposició que s'ha desat utilitzant l'anterior element de menú Visualitza Desa la disposició de la pestanya a un fitxer. Les disposicions predeterminades (2x2, 2x1 i 1x2) es poden carregar a través de la barra d'eines.

Visualitza Monitors d'una única vegada

  Els monitors següents només notifiquen una única vegada, i després es desactiven.

&Ctrl;&Maj;R Visualitza Monitor per a l'indicador

  Alterna la vigilància de la pestanya actual per un indicador de l'intèrpret d'ordres.

  Quan es mostri un indicador d'intèrpret d'ordres, el &konsole; mostrarà una notificació. Aquesta opció només es mostra quan la integració semàntica està habilitada a l'intèrpret d'ordres.

&Ctrl;&Maj;I Visualitza Vigila el silenci

  Alterna la vigilància de la pestanya actual per a la manca d'activitat.

  De manera predeterminada, després de 10 segons d'inactivitat, apareixerà una icona informativa a la pestanya de la sessió. El tipus d'alertes es pot canviar a través de Arranjament Configura les notificacions Silenci en una sessió controlada.

&Ctrl;&Maj;A Visualitza Vigila l'activitat

  Alterna la vigilància de la pestanya actual per a l'activitat.

  Sobre qualsevol activitat, apareixerà una icona informativa a la pestanya de la sessió. El tipus d'alertes es pot canviar a través de Arranjament Configura les notificacions Activitat en una sessió controlada.

Visualitza Vigila la finalització del procés

  Alterna la vigilància de la pestanya actual per a la finalització del procés.

  Si està marcada, en finalitzar el procés actual, el &konsole; mostrarà una notificació El procés «nom del procés» ha finalitzat l'execució a la sessió «nom de la sessió».

Visualitza Només de lectura

  Alterna la sessió a només de lectura: no s'acceptarà cap entrada, arrossegar i deixar anar estarà inhabilitat.

&Ctrl;+ Visualitza Augmenta el tipus de lletra

  Augmenta la mida del tipus de lletra del text.

&Ctrl;O Visualitza Reinicia la mida del tipus de lletra

  Reinicia la mida del tipus de lletra del text al valor del perfil predeterminat.

&Ctrl;- Visualitza Minva el tipus de lletra

  Minva la mida del tipus de lletra del text.

Visualitza Estableix la codificació

  Estableix la codificació dels caràcters.

Visualitza Neteja l'historial

  Esborra el text a l'historial.

&Ctrl;&Maj;X Visualitza Neteja l'historial i reinicia

  Esborra el text a la pestanya actual i a l'historial, i reinicia el terminal.

F11 Visualitza Mode de pantalla completa

  Alterna el &konsole; per a ocupar tota la pantalla.

#### El menú Adreces d'interès

&Ctrl;&Maj;B Adreces d'interès Afegeix una adreça d'interès

  Afegeix la ubicació actual.

Adreces d'interès Pestanyes d'adreces d'interès com a carpeta...

  Afegeix totes les pestanyes a una carpeta d'adreces d'interès.

  S'obrirà un diàleg per al nom de la carpeta per a les adreces d'interès.

Adreces d'interès Carpeta nova d'adreces d'interès...

  Afegeix una carpeta nova a la llista d'adreces d'interès.

  S'obrirà un diàleg per al nom de la carpeta per a les adreces d'interès.

Adreces d'interès Edita les adreces d'interès

  Obre l'editor de les adreces d'interès.

  El programa keditbookmarks haurà d'estar instal·lat perquè aparegui aquest element del menú.

  Podeu utilitzar l'editor d'adreces d'interès per a afegir manualment els &URL;. Actualment el &konsole; accepta els següents:

  - ssh://usuari@màquina:port

  - telnet://usuari@màquina:port

#### El menú Connectors

Llistarà qualsevol connector instal·lat o mostrarà «No hi ha cap connector disponible»

#### El menú Arranjament

Arranjament Edita el perfil actual...

  Obre un diàleg per a configurar el perfil actual.

Arranjament Canvia el perfil

  Canvia el perfil actual a un dels perfils llistats.

Arranjament Gestiona els perfils...

  Obre un editor per a la gestió dels perfils.

Arranjament Esquema de color de les finestres

  Canvia la &IGU; del &konsole; a l'esquema especificat

&Ctrl;&Maj;M Arranjament Mostra la barra de menús

  Canvia la visibilitat de la barra de menús.

Arranjament Barres d'eines mostrades

  Permet alternar la visibilitat de les barres d'eines del &konsole;.

Arranjament Mostra la barra d'estat

  Canvia la visibilitat de la barra d'estat.

Arranjament Configura l'idioma...

  Obre una finestra per a triar una traducció per a la interfície del &konsole;.

Arranjament Configura les dreceres de teclat...

  Obre l'editor de dreceres de teclat. Trobareu més informació sobre la configuració de les dreceres en els Fonaments del &kde;.

  De manera addicional, el &konsole; disposa d'algunes dreceres especials que no es corresponen amb cap element del menú:

  Drecera | Descripció
  --- | ---
  &Maj;Fletxa dreta | Pestanya següent
  &Maj;Fletxa esquerra | Pestanya anterior
  &Ctrl;&Alt;&Left; | Mou la pestanya a l'esquerra
  &Ctrl;&Alt;&Right; | Mou la pestanya a la dreta
  &Ctrl;&Maj;Inser | Enganxa la selecció

Arranjament Configura les barres d'eines...

  Obre la finestra de configuració de la barra d'eines.

Arranjament Configura les notificacions...

  Obre l'editor de les notificacions.

Arranjament Configura el &konsole;...

  Obre l'editor de la configuració del &konsole;.

  Aquest diàleg té opcions que influeixen en l'aparença i el comportament de la finestra del &konsole;.

  - La pàgina General permet configurar la visibilitat de la barra de menús, recordar la mida de la finestra del &konsole;, executar totes les finestres del &konsole; en un sol procés, habilitar els acceleradors de menú, mostrar el títol de la finestra a la barra de títol, eliminar la barra de títol i el marc de la finestra, i enfocar els terminals quan el punter del ratolí es troba a sobre seu. També és possible configurar la sensibilitat de majúscules i minúscules a la cerca, l'ús d'una expressió regular, ressaltar totes les coincidències i la direcció de la cerca (Cerca cap enrere és el valor predeterminat). La pàgina General també és el lloc on podreu fer Activa tots els missatges «No ho tornis a preguntar» si es van desactivar abans.

  - La pàgina Perfils està pensada per a crear i gestionar els perfils.

  - Emprant la pàgina Barra de pestanyes/Divisors podreu configurar la visibilitat i la ubicació de la barra de pestanyes, definir el comportament de les pestanyes i ajustar les opcions dels botons a les pestanyes. És possible configurar si voleu Mostra el botó «Pestanya nova» i Amplia l'amplada de la pestanya individual a la finestra completa o configurar Usa el full d'estil definit per l'usuari. La pestanya Comportament es pot fer servir per a definir el lloc de les pestanyes noves (Al final o Després de la pestanya actual) i tancar les pestanyes amb un clic del &BMR;.

    També és possible configurar la visibilitat dels divisors (Quan calgui (predeterminat), Sempre, o Mai) i definir la mida de la nansa per a arrossegar els divisors (Petita (predeterminat), Mitjana o Gran) utilitzant la pestanya Divisors de la seva pàgina de configuració.

  - La pàgina Fitxers temporals s'utilitza per a definir la ubicació del fitxer de l'historial.

  - La pàgina Miniatures es pot utilitzar per a definir la mida de les miniatures i les opcions d'activació (podreu triar la tecla de control per a l'activació &Maj;, &Alt; i &Ctrl;).

    Per a utilitzar la característica de miniatures que mostra les miniatures de les imatges als emergents quan es mostren en passar per sobre dels elements d'imatge amb el punter del ratolí, haureu d'habilitar el subratllat del fitxer per al vostre perfil actual: Arranjament Edita el perfil actual...Ratolí Miscel·lània Subratlla els fitxers.

#### El menú Ajuda

El &konsole; té la configuració comuna al &kde; i els elements del menú Ajuda. Per a obtenir més informació, llegiu la secció sobre El menú Ajuda en els fonaments del &kde;.

### Diàlegs del &konsole;

#### Configurar el diàleg Opcions de la pestanya

El format del nom, el format per al títol de la pestanya remota i el color de la pestanya actual es pot canviar des d'aquest diàleg. El diàleg es pot mostrar a través del menú, la drecera &Ctrl;&Alt;S o fent doble clic sobre la pestanya a la barra de pestanyes. Aquests canvis seran temporals i poden ser permanents editant el perfil actual.

El &konsole; substituirà aquests testimonis a les pestanyes locals:

- %n : nom del programa

- %d : directori actual (curt)

- %D : directori actual (llarg)

- %h : màquina remota (curt)

- %u : nom d'usuari

- %B : secretisme de l'indicador de Bourne de l'usuari ($ = usuari normal, # = superusuari)

- %w : títol de la finestra establert per l'intèrpret d'ordres

- %# : número de la sessió

El &konsole; substituirà aquests testimonis a les pestanyes remotes:

- %c : programa actual

- %h : màquina remota (curt)

- %H : màquina remota (llarg)

- %u : nom d'usuari

- %U : nom d'usuari@ (si s'indica)

- %w : títol de la finestra establert per l'intèrpret d'ordres

- %# : número de la sessió

Exemples:

- `%d : %n` amb /usr/src com directori actual i executant bash es mostrarà src : bash.

- `%D : %n` amb /usr/src com directori actual i executant top es mostrarà /usr/src : top.

- `%w (%#)` amb ~ com directori actual i executant vim en la primera pestanya es mostrarà [NoName] (~) - VIM(1).

#### El diàleg Copia l'entrada a

El text introduït en una pestanya es pot enviar simultàniament a altres pestanyes. Aquest diàleg us permetrà seleccionar quines pestanyes rebran aquesta entrada. La pestanya actual restarà en gris.

#### El diàleg Ajusta l'historial

L'opció Historial per a la grandària d'aquest es pot canviar en aquest diàleg. Qualsevol canvi només serà per a la pestanya actual i no serà desat per al perfil actual.

## Opcions de la línia d'ordres

Quan s'inicia el &konsole; des de la línia d'ordres, es poden especificar diverses opcions per a modificar el seu comportament.

`--help`

  Llista diverses opcions.

`--profile` fitxer

  Inicia el &konsole; emprant el perfil indicat en comptes del perfil predeterminat.

`--layout` fitxer

  Inicia el &konsole; emprant el fitxer de disposició en &JSON; desat.

`--builtin-profile`

  Usa el perfil integrat en lloc del perfil predeterminat actual.

`--workdir` dir

  Obre amb dir com a directori de treball inicial.

`--hold, --noclose`

  No tanca la sessió inicial automàticament quan finalitzi.

`--new-tab`

  Crea una pestanya nova en una finestra existent abans de crear una finestra nova.

`--tabs-from-file` fitxer

  Crea pestanyes com s'especifica al fitxer de configuració de pestanyes indicat.

  El fitxer té una pestanya per a cada línia en el següent format:

  Cada línia especifica una pestanya a obrir, utilitzant un màxim de quatre camps per a especificar com serà oberta. Els camps estan delimitats amb `;;` i un nom de camp haurà de tenir un `:` afegit. Les línies en blanc o amb `#` al començament seran ignorades, de manera que podeu utilitzar una línia que comenci amb `#` per a afegir comentaris.

  - `title:` un nom per a aquesta pestanya, si està en blanc o no es declara s'utilitzarà el valor predeterminat
  - `workdir:` directori de treball, si està en blanc o no es declara s'utilitzarà `~`
  - `profile:` un perfil que utilitzarà el &konsole;, si està en blanc o no es declara s'utilitzarà el valor predeterminat
  - `command:` una ordre a executar

  Cada línia ha de tenir almenys un camp `command` (ordre) o `profile` (perfil).

  Exemple: `title: %n;; command: /usr/bin/top ;; profile: Shell`

`--background-mode`

  Inicia el &konsole; en segon pla i el fa venir al davant quan es prem la drecera &Ctrl;&Maj;F12 (predeterminada).

`--separate`
`--nofork`

  Executa la nova instància del &konsole; en un procés separat.

`--show-menubar`

  Mostra la barra de menús, anul·la el comportament predeterminat.

`--hide-menubar`

  Oculta la barra de menús, anul·la el comportament predeterminat.

`--show-tabbar`

  Mostra la barra de tasques, anul·la el comportament predeterminat.

`--hide-tabbar`

  Oculta la barra de tasques, anul·la el comportament predeterminat.

`--fullscreen`

  Inicia el &konsole; en el mode de pantalla completa.

`--notransparency`

  Inhabilita els fons transparents, encara que el sistema els permeti.

`--list-profiles`

  Llista tots els perfils disponibles.

`--list-profile-properties`

  Llista totes les propietats possibles amb nom i tipus. Vegeu l'opció `-p`.

  Per a més informació, visiteu la &konsole; API Reference.

`-p` property=valor

  Canvia el valor d'una propietat del perfil.

`-e` ordre

  Executa ordre en comptes de l'intèrpret d'ordres normal.

  Aquesta opció detectarà tots els arguments passats al &konsole;, i els executarà com ordre. Pel que aquesta opció s'ha d'utilitzar sempre com a l'última opció.

El &konsole; també accepta opcions genèriques de les &Qt; i dels &kf5-full;, vegeu les pàgines man de qt5options i kf5options.

## Creació de scripts del &konsole;

El &konsole; permet nombrosos mètodes que es poden utilitzar amb &DBus;.

Hi ha dues maneres d'utilitzar la interfície de &DBus;: La &IGU; de les &Qt; és qdbusviewer i la línia d'ordres qdbus.

Exemples:

- % `qdbus` mostrarà tots els serveis disponibles.

- % `qdbus` `org.kde.konsole` mostrarà la interfície de &DBus; per al &konsole;.

- % `qdbus` `org.kde.konsole /Windows/1` mostrarà els mètodes per a controlar la finestra 1.

- % `qdbus` `org.kde.konsole $KONSOLE_DBUS_WINDOW` mostrarà els mètodes per a controlar la finestra actual.

- % `qdbus` `org.kde.konsole /Sessions/1` mostrarà els mètodes per a controlar la sessió 1.

- % `qdbus` `org.kde.konsole $KONSOLE_DBUS_SESSION` mostrarà els mètodes per a controlar la sessió actual.

- % `qdbus` `$KONSOLE_DBUS_SERVICE $KONSOLE_DBUS_SESSION` mostrarà els mètodes per a controlar la sessió actual del &konsole;.

Si qualsevol de les ordres anteriors surt amb: El servei «org.kde.konsole» no existeix, canvieu `org.kde.konsole` a un dels següents:

- `org.kde.konsole-`pidof -s konsole`` (seleccionarà el primer pid)

- `$KONSOLE_DBUS_SERVICE` (això es pot utilitzar des del &konsole; actual)

- `trieu-ne un des de la sortida de «qdbus | grep konsole»`

Per a més informació, visiteu La guia d'aprenentatge de &DBus;.

## Lligams de tecla amb la terminal

### Com utilitzar els lligams de tecla amb el &konsole;

#### Introducció

El &konsole; utilitza fitxers *.keytab per a traduir les combinacions de tecles en caràcters de control i seqüències d'escapament que s'envien a l'intèrpret d'ordres o a programes interactius (generalment programes que utilitzen la memòria intermèdia d'una pantalla alternativa, &pex;, vim, less, screen) executant-se a l'intèrpret d'ordres.

Els usuaris poden personalitzar la configuració dels vincles de tecla al &konsole; utilitzant l'Editor per als lligams de tecla. Es pot configurar una combinació de tecles per a enviar un control específic o una seqüència d'escapament al terminal.

Podeu obrir l'Editor per als lligams de tecla des de l'entrada del menú Arranjament Edita el perfil actual..., i anant a la pestanya Teclat. Allà hi ha els esquemes de lligams de tecla que apareixen de manera predeterminada al &konsole;.

#### Combinacions de tecles i modes

Les combinacions de tecles segueixen el patró:

    Tecla (+|-) modes

per exemple:

    Up+Shift+AppScreen
    Down+Shift-AppScreen
    Space+Ctrl

Els noms de les tecles es defineixen en el fitxer de capçalera qnamespace.h, amb el prefix «Qt::Key_» suprimit, per a una llista dels noms de tecla, consulteu l'enumeració de Qt::Key a la documentació de les &Qt;.

Un signe de «+» precedint un nom de mode, voldrà dir que aquest mode està establert; per a una tecla modificadora, això vol dir que s'ha de prémer, mentre que per a tots els altres modes voldrà dir que aquest mode en particular està en vigor (&ead;, actiu). Per exemple, «+Ctrl» vol dir que la combinació de tecles només funcionarà si es prem la tecla &Ctrl;.

Un signe de «-» precedint un nom de mode, voldrà dir que aquest mode es reinicia; bàsicament, això és tot el contrari de posar «+» abans d'un nom de mode, de manera que per a una tecla modificadora això voldrà dir que no s'ha de prémer la tecla, mentre que per a tots els altres modes voldrà dir que aquest mode en particular està inactiu. Per exemple, «-Ctrl» voldrà dir que la combinació de tecles només funcionarà si no es prem la tecla &Ctrl;.

Si el nom d'un mode no està present en una combinació de tecles, s'ignorarà el seu estat.

Els modes admesos de lligams de tecla es llisten a continuació:

Alt, Ctrl, Shift

  Es poden utilitzar un o més d'aquests modes en una combinació de tecles, si s'estableix algun d'ells, la combinació de tecles utilitzarà aquesta tecla modificadora, respectivament; i viceversa si es reinicia

AnyModifier

  Si s'estableix aquest mode, la combinació de tecles utilitzarà qualsevol tecla modificadora (qualsevol de les tres tecles modificadores anteriors); i viceversa si es reinicia

Ansi

  Si s'estableix aquest mode, el &konsole; enviarà seqüències d'escapament i de control ANSI

  Si aquest mode es reinicia, el &konsole; enviarà seqüències d'escapament i de control VT52

AppScreen

  Si s'estableix aquest mode, la combinació de tecles només afectarà els programes interactius que utilitzen la memòria intermèdia d'una pantalla alternativa

  Si es reinicia aquest mode, la combinació de tecles només afectarà la terminal quan s'utilitzi la memòria intermèdia d'una pantalla normal

  El &konsole; utilitza dues memòries intermèdies de pantalla:

  - La memòria intermèdia d'una pantalla normal (predeterminat): permet desplaçar-vos per a veure les línies anteriors de la sortida, aquesta és la memòria intermèdia predeterminada que normalment feu servir per a executar ordres, &etc;

  - La memòria intermèdia d'una pantalla alternativa: la terminal canviarà a aquesta memòria intermèdia quan executeu un programa interactiu (&pex;, less, vim, screen, tmux, &etc;)

KeyPad

  Si s'estableix aquest mode, la combinació de tecles utilitzarà una tecla en el teclat numèric. Aquest mode és útil per a distingir entre les tecles del teclat i les tecles del teclat numèric. Per exemple, quan Bloq Núm està actiu, podeu configurar dues combinacions de tecles separades, una amb la tecla «1» del teclat (normalment sota la tecla F1) i l'altra amb la tecla «1» del teclat numèric. El mateix concepte s'aplica quan Bloq Núm està desactivat per a les tecles Fi, Inici, tecles del cursor, &etc; al teclat numèric

AppCursorKeys

  Aquest mode implementa el Mode de tecles del cursor (DECCKM) de VT100. Controla les seqüències d'escapament que envia cada tecla del cursor (Fletxa amunt, Fletxa avall, Fletxa dreta, Fletxa esquerra), depenent de si aquest mode està establert o reiniciat

  De manera predeterminada, el &konsole; segueix el comportament de XTerm de tractar les tecles Inici i Fi com a tecles de cursor respecte a DECCKM

AppKeyPad

  Si s'estableix aquest mode, la combinació de tecles només funcionarà quan el teclat numèric es trobi en el mode d'aplicació (DECKPAM)

  Si es reinicia aquest mode, la combinació de tecles només funcionarà quan el teclat numèric es trobi en el mode numèric (DECKPNM)

NewLine

  Si s'estableix aquest mode, la tecla Retorn del teclat numèric enviarà tant el retorn de carro «\r» com els caràcters de control de línia nova «\n»

  Si es reinicia aquest mode, la tecla Retorn només enviarà un retorn de carro «\r»

  El mateix s'aplica a la tecla Retorn del teclat numèric

  Aquest mode emula el LNM - Mode salt de línia/línia nova

Cal tenir en compte que cada combinació de tecles i els modes (estableix/reinicia) haurà de ser única. Per exemple, considereu les dues regles següents:

- A+Shift : «A»

- a : «a»

El &konsole; no acceptarà la regla amb la lletra petita «a», haureu d'afegir un «-Shift» a aquesta regla perquè funcioni.

#### El camp de sortida

Al camp de sortida hi podeu afegir les seqüències d'escapament o caràcters de control que voleu que el &konsole; enviï al terminal quan es premi la combinació de tecles associada.

També podeu utilitzar qualsevol de les paraules clau següents, cadascuna de les quals té un significat especial al &konsole;:

- scrollUpLine : desplaça una línia amunt al cau de desplaçament de l'historial de l'intèrpret d'ordres

- scrollUpPage : desplaça una pàgina amunt al cau de desplaçament de l'historial de l'intèrpret d'ordres

- scrollDownLine : desplaça una línia avall al cau de desplaçament de l'historial de l'intèrpret d'ordres

- scrollDownPage : desplaça una pàgina avall al cau de desplaçament de l'historial de l'intèrpret d'ordres

- scrollUpToTop : desplaça amunt fins al començament del cau de desplaçament de l'historial de l'intèrpret d'ordres

- scrollDownToBottom : desplaça avall fins al final del cau de desplaçament de l'historial de l'intèrpret d'ordres

També podeu utilitzar cadenes amb sintaxi de cadena C; podeu utilitzar les següents seqüències d'escapada:

- \E : Escapada

- \\ : Barra inversa

- \" : Cometes

- \t : Tabulació

- \r : Retorn de carro

- \n : Línia nova

- \b : Retrocés

- \xHH : on HH són dos dígits hexadecimals

  Això es pot utilitzar per a enviar caràcters de control &ASCII;, &pex;, \x00 és el caràcter NUL

#### Altres recursos del sistema

Hi ha altres recursos del sistema que poden afectar els lligams de tecla amb la terminal:

- Consulteu la base de dades terminfo o termcap per a les seqüències d'escapament i els caràcters de control esperats que se suposa que envia cada combinació de tecles.

- És probable que el vostre sistema tingui altres bases de dades de teclat que també calgui sincronitzar, (&pex;, /etc/inputrc i readline per a l'intèrpret d'ordres BASH), ja que afecten les operacions (interaccions) lligades amb les combinacions de tecles.

#### Informació relacionada

Per a obtenir més informació sobre les seqüències d'escapament i els caràcters de control, consulteu la documentació següent:

- La guia d'usuari de VT100

- La guia d'usuari de VT102

- L'entenedora i indispensable documentació Seqüències de control de XTerm

## Usar els fulls d'estil per a la barra de pestanyes

El full d'estil predeterminat per a la barra de pestanyes estableix l'amplada màxima i mínima de les pestanyes. L'usuari pot crear un fitxer `.css` i fer que el &konsole; l'utilitzi com a full d'estil per a la barra de pestanyes. Al fitxer `.css`, el giny a utilitzar és `QTabBar::tab`.

Per a més informació, considereu llegir la pàgina per als fulls d'estil de les &Qt;

Exemples:

- Canvia el fons de la pestanya seleccionada a gris clar

      QTabBar::tab:selected {
          background: #999999
      }

- Canvia el text de la pestanya seleccionada a vermell

      QTabBar::tab:selected {
          color: red
      }

- Totes les pestanyes seran d'almenys 200 píxels d'amplada

      QTabBar::tab {
          min-width: 200px
      }

- Només la pestanya seleccionada serà d'almenys 200 píxels d'amplada

      QTabBar::tab::selected {
          min-width: 200px
      }

- Qualsevol d'aquests estils es poden combinar en una sola fila

      QTabBar::tab::selected {
          background: #999999;
          color: red;
          min-width: 200px;
      }
      QTabBar::tab {
          min-width: 100px
      }

## Sabíeu que? Qüestions comunes i més

### Sabíeu que?

- En prémer &Ctrl; mentre se selecciona text farà que els canvis de línia es converteixin en espais quan l'enganxeu.

- Prement les tecles &Ctrl;&Alt; mentre se selecciona text se seleccionaran columnes.

- La combinació &Ctrl;Roda ampliarà la mida del text, igual que en el Konqueror i Firefox.

- Quan un programa avalua qualsevol dels botons del ratolí, prement la tecla &Maj; farà aparèixer el menú emergent.

- La drecera &Ctrl;&Maj;F10 activarà el menú.

- Les tecles &Maj;Inser l'inseriran en el porta-retalls.

- En fer doble clic se selecciona una paraula sencera. Si es continua prement el botó del ratolí i movent el ratolí s'estendrà la selecció.

- En fer triple clic se selecciona una línia sencera Si es continua prement el botó del ratolí i movent el ratolí s'estendrà la selecció.

- Hi ha una característica oculta per al formatador «%d» en el títol de la pestanya. Podeu indicar al &konsole; que abreugi el nom del directori al seu primer caràcter. Per exemple, «/camí/a/konsole/src» es pot abreujar a «konsole/s». Per a habilitar i controlar aquesta característica oculta, obriu el `konsolerc` a ``qtpaths` `--paths GenericConfigLocation`` i afegiu-hi les línies següents:

      [ProcessInfo]
      CommonDirNames=nom1,nom2,nom3...

  Si utilitzeu Yakuake, només caldrà que editeu el `yakuakerc` a ``qtpaths` `--paths GenericConfigLocation``.

### Qüestions comunes

- Alguns tipus de lletra no estan disponibles per a utilitzar-los en el &konsole;, encara que estiguin disponibles en altres aplicacions. Això no vol dir que hi hagi un error al &konsole;. El &konsole; requereix tipus de lletra mono-espaiades per a oferir el millor resultat visual, de manera que sols demana a les &Qt; la llista de tipus de lletra mono-espaiades.

  A partir de la versió 16.08 (agost de 2016), el &konsole; es pot configurar per a permetre seleccionar qualsevol tipus de lletra amb l'advertiment que la visualització pot no ser correcta.

- Des del KDE 4 totes les pestanyes utilitzen el mateix identificador de procés. Això té l'efecte secundari que si el procés d'una pestanya té problemes, totes les altres també en poden tenir.

  Això és més notori quan una ordre que es connecta a un dispositiu extern o un sistema (ssh, nfs) té problemes.

- El &konsole; tracta als arguments després de l'opció `-e` com una ordre i els executa directament, en lloc d'analitzar-los i, possiblement, dividir-los en subordres per a la seva execució. Això és diferent de xterm.

  - `konsole -e "ordre_1 ; ordre_2"` no funciona

  - `konsole -e $SHELL -c "ordre_1 ; ordre_2"` funciona

- El &konsole; no ofereix comoditat per al funcionament d'accedir a l'intèrpret d'ordres, ja que als desenvolupadors no els agrada la idea de córrer l'accés a l'intèrpret d'ordres en un emulador de terminal.

  Per descomptat, els usuaris poden executar l'accés a l'intèrpret d'ordres al &konsole; si realment ho necessiten. Editeu el perfil d'usuari i modifiqueu la seva ordre a la forma d'iniciar un accés a l'intèrpret d'ordres de manera explícita, com «`bash -l`» i «`zsh -l`».

- L'opció `--new-tab` de vegades es comporta de forma estranya. Pot crear una finestra nova, o una pestanya nova en una altra finestra existent del &konsole;, en lloc de la finestra del &konsole; actual.

  Aquest comportament és estrany, però no és necessàriament erroni. Aquesta opció intenta tornar a utilitzar les finestres existents del &konsole;, però no totes les finestres del &konsole; són reutilitzables. Totes les finestres del &konsole; obertes a través del &krunner; són reutilitzables, mentre que la majoria de les finestres del &konsole; obertes des de la línia d'ordres no ho són.

## Crèdits i llicència

L'aplicació &konsole; actualment és mantinguda per en &Kurt.Hindenburg; &Kurt.Hindenburg.mail;

Entre els anteriors mantenidors del &konsole; s'inclouen: &Robert.Knight; &Robert.Knight.mail; i &Waldo.Bastian; &Waldo.Bastian.mail;

L'aplicació &konsole; Copyright © 1997-2008 &Lars.Doelle; &Lars.Doelle.mail;

Aquest document va ser escrit originalment per en &Jonathan.Singer; &Jonathan.Singer.mail;

Aquest document ha estat actualitzat per al &kde; 4.x per en &Kurt.Hindenburg; &Kurt.Hindenburg.mail;

Aquest document ha estat actualitzat per al &kde; 3.4 per en &Kurt.Hindenburg; &Kurt.Hindenburg.mail;

Convertit originalment a DocBook SGML per en &Mike.McBride; i &Lauri.Watts;

Traductor/Revisor de la documentació: &credits.Antoni.Bella;

&underFDL; &underGPL;

## Enllaços

Per a més informació, visiteu aquests llocs web:

- La pàgina web del &konsole; al wiki &kde; UserBase

- Pàgina web del &konsole;

- Llista de correu del &konsole;

- El &kde; a FreeBSD

- El &kde; a &Solaris;

&documentation.index;